EELNÕU
NARVA  LINNAVALITSUS
MÄÄRUS 
Narva                                                                                 	“.........”..............2014. a nr...............
Narva munitsipaalse koolieelse lasteasutuse eelarve koostamisel töökohtade arvu
ja tööjõukulude määramise kriteeriumide kinnitamine

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
§ 1. Ametikohtade arvu määramise kriteeriumide kinnitamine
(1) Kinnitada Narva munitsipaalse koolieelse lasteasutuse ametikohtade arvu määramise kriteeriumid vastavalt lisale nr 1.
§ 2. Tööjõukulude määramise kriteeriumide kinnitamine
(1) Rakendada kuu pearaha kriteeriumina Narva munitsipaalse koolieelse lasteasutuse (edaspidi asutus) rühmatöötajate (õpetaja, õpetaja abi) tööjõu kulueelarve koostamisel. Kuu pearaha on rühmaliigi ja vastava rühma laste normatiivarvu lõikes järgmine:
	Rühma
	Laste 
	Kuu 

	liik
	alaliik
	normatiivarv
	pearaha*

	sõimerühmad
	tava
	14 last
	143 eurot

	lasteaia rühmad
	tava
	20 last
	100 eurot

	liitrühmad
	tava
	18 last
	111 eurot 

	kehapuudega laste rühm
	eri
	12 last
	167 eurot

	tasandusrühm
	eri
	12 last
	167 eurot

	arendusrühm
	eri
	7 last
	285 eurot

	meelepuudega laste rühm
	eri
	10 last
	200 eurot

	liitpuudega laste rühm
	eri
	4 last
	499 eurot


* Kuu pearaha on arvestatud lähtuvalt 2 kõrgharidusega õpetaja töökohast ja 1 õpetaja abi töökohast.
(2) Rühmatöötajate tööjõukulu põhieelarve määratakse vastava rühma kuu pearaha, tegeliku laste arvu ja eelarve planeerimise ajavahemiku korrutamise tulemusena.
(3) Juhul, kui asutuse sobitus- või erirühmas on laste tegelik arv normatiivarvust väiksem, rakendada sobitus- või erirühma põhieelarve määramiseks laste normatiivarvu.
(4) Asutus rentaabeltavarühmadega on asutus, kus laste tegelik koguarv on vähemalt 95% arvväärtuste summast, mis on saadud vastava tavarühma laste normatiivarvu ja rühmade tegeliku arvu korrutamise tulemusena.
(5) [bookmark: _GoBack]Asutuses rentaabeltavarühmadega määratakse rühmatöötajate tööjõukulu lisaeelarve igale tavarühmale, kus laste tegelik arv on võrdne laste normatiivarvuga või sellest suurem. Antud lisaeelarve suurus on kuni 20% väärtusest, mis on saadud vastava liiki tavarühma kuu pearaha ja laste normatiivarvu korrutamise teel.
(6) Asutuse igale sobitus- või erirühmale määratakse rühmatöötajate tööjõukulu lisaeelarve kuni 10% väärtusest, mis on saadud vastava liiki sobitus- või erirühma kuu pearaha ja laste normatiivarvu korrutamise teel.
(7) Asutuse igale keelekümblusrühmale ja rühmale, kus õppe- ja kasvatustegevus toimub eesti keeles, määratakse rühmatöötajate tööjõukulu lisaeelarve 25% ulatuses väärtusest, mis on saadud vastava rühmaliigi kuu pearaha ja laste normatiivarvu korrutamise teel.
(8) Rakendada lisas nr 1 näidatud asutuse ametikohtade arvu määramise kriteeriumid muu personali tööjõukulude eelarve koostamisel.
(9) Rakendada lisa 1 punktides 1, 2, 3, 5, 6 ja 7 näidatud asutuse ametikohtade arvu määramise kriteeriumid tingimusel, et lasteasutus töötab 12 tundi ööpäevas.
(10) Koolieelse lasteasutuse lühendatud tööajale üleminekul rakendada lisa 1 punktides 1, 2, 3, 5, 6 ja 7 näidatud asutuse ametikohtade arvu määramise kriteeriumid ümberarvestusega lühendatud tööajale.
(11) asutuses mitme köögiga kokkade ja tervishoiutöötajate ametikohtade arvu määratakse, korrutades lisas nr 1 toodud kokade ja tervishoiutöötajate ametikohtade arvu köökide arvuga.
(12) Lubada keelekümblusprogrammis osaleva asutuse juhatajal eelarve olemasolul taotleda 0,5 abiõpetaja ametikohta ühe keelekümblusrühma kohta esimeseks õpetamisaastaks.
§ 3. Rakendussätted
(1) Narva Linnavalitsuse 19.09.2006. a määrus 1145 „Narva munitsipaalsete koolieelsete lasteasutuste ametikohtade arvu määramise ja eelarve koostamisel palgakulu määramise kriteeriumide kinnitamine“ tunnistatakse kehtetuks.
(2) Määruse § 2 lõige 2 rakendub alates 01.01.2015. a.
(3) Määruse lisa 1 punktid 2.1 ja 3.1 kehtivad kuni 31.12.2014. a.
(4) Määrus jõustub seadusega sätestatud korras.
Eduard East
Linnapea	Ants Liimets
	Linnasekretär

Narva munitsipaalse koolieelse lasteasutuse eelarve koostamisel töökohtade arvu
ja tööjõukulude määramise kriteeriumide kinnitamine
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
Narva Linnavalitsuse Kultuuriosakond valmistas ette Narva Linnavalitsuse määruse „Narva munitsipaalse koolieelse lasteasutuse eelarve koostamisel ametikohtade arvu ja tööjõukulude määramise kriteeriumide kinnitamine” eelnõu. Määruse eelnõus sätestatakse koolieelse lasteasutuse (edaspidi – lasteaasutus) eelarve koostamise vajalikke ametikohtade arvu ja lasteasutuse tegevuse tagamiseks tööjõukulude määramise kriteeriumid. 
Lasteasutuse tööjõukulude eelarve koostamisel on määratud järgmised kriteeriumid:
(1) Rühmale töötajatele (õpetaja ja õpetajaabi) rakendatakse kuu pearaha, mille arvestus on tehtud alltoodud põhimõtete alusel:
1) Kuu pearaha – lasteasutuse rühmatöötajate tööjõukulu ühe õppekoha kohta, mis on saadud ühe rühma arvestusliku maksumuse jagamisel laste normatiivarvuga vastavas rühmas.
	Rühma
	Laste 
	Kuu 

	 liik
	maksumus
	normatiivarv
	pearaha

	sõimerühmad
	1 993 eurot
	14 last
	143 eurot

	lasteaia rühmad
	1 993 eurot
	20 last
	100 eurot

	liitrühmad
	1 993 eurot
	18 last
	111 eurot 

	kehapuudega laste rühm
	1 993 eurot
	12 last
	167 eurot

	tasandusrühm
	1 993 eurot
	12 last
	167 eurot

	arendusrühm
	1 993 eurot
	7 last
	285 eurot

	meelepuudega laste rühm
	1 993 eurot
	10 last
	200 eurot

	liitpuudega laste rühm
	1 993 eurot
	4 last
	499 eurot


2) Ühe rühma arvestuslik maksumus – ühe rühma töötajate tööjõukulu, mis on saadud rühma töökohtade arvu ja antud töökohtade brutotöötasu korrutamise teel, võttes arvesse kaasnevat sotsiaal- ja töötuskindlustusmaksu. Ühe rühma arvestuslik maksumus moodustab praegu 1 993 eurot  =  (2 töökohta * 566 eurot + 1 töökoht * 355 eurot) * 1,34.
3) Rühmatöötajate töökohtade arv ühes rühmas moodustab: 2 kõrgharidusega õpetaja ametikohta ja 1 õpetaja abi ametikoht.
(2) Muu personalile rakendatakse nende ametikohtade arvu, mille määramisel lähtutakse koolieelse lasteasutuse tööajast, rühmade arvust, laste vanusest, koolieelse lasteasutuse maa-ala pindalast ja koolieelse lasteasutuse eripärasusest (näiteks ujula olemasolust, koolieelse lasteasutuse tegevussuunamisest).
Viktoria Lutus
juhataja
